’n Fietsuithourit van sewe dae word op Uitenhage gehou ten bate van Laerskool Winterberg en die droogtegeteisterde Graaff-Reinet. Hier is (van links) Randall Mapoe (skoolhoof van Laerskool Winterberg), Johan Oosthuizen (Fuel on Wheels), Jayden Oosthuizen, Ronelle Oosthuizen (Fuel on Wheels) en JP Woest (Woga-sekuriteit). Lees storie op bl. 4. foto:HEILIE COMBRINCK
SEWE dae se fietsry – minstens 300 km per dag - deur Uitenhage se strate om ‘n skoolbus weer in rybare toestand te kry…
Die begunstigdes van dié fietsuithourit is die Laerskool Winterberg (die skoolbus) boere en hul diere wat in die wurgende droogte moet probeer oorleef, asook die inwoners van Graaff-Reinet wie se dorpsdam nou dolleeg is.
Fietsryers sowel as stappers word genooi om teen ’n donasie, saam te ry of stap vir soveel rondes as wat hulle wil. Buiten die publiek, word die gewilde LuisterFM! radio-aanbieder, Gerrit de Jager, ook uitgedaag om deel te neem.
Laerskool Winterberg se skoolbus (‘n 1982-model met sleg 37 000km op die klok) staan al vir jare stil weens omdat daar nie genoeg geld beskikbaar is vir meganiese herstelwerk nie.
“Ek glo die publiek sal ons met donasies ondersteun vir die fietstrappery … en sot sit ons almal weer die skoolbus op die pad.”
Fuel on Wheels het by ’n R15-kospakkieprojek betrokke geraak en die fietsuithourit dien dus ook om geld vir die skunking van kospakkies hiervoor in te samel.
Dit is hier wat Oosthuizen en sy mede-fietsryers Sondag om 12:00 wegtrek en sewe dae later, Saterdag, 23 November, gaan stop. Bekende sangers soos Juan Boucher, Deon Groot en Ivan Roux sal ekstra luister aan Saterdag se openingseremonie verleen. Vir die duur van die fietsuithourit sal worsrolletjies by die basis op die Majestic Sports Bar-perseel te koop aangebied word.